**ИЗВЕШТАЈ САВЕТА ЗА РОДНУ РАВНОПРАВНОСТ**

 **СКУПШТИНЕ ГРАДА ПАНЧЕВА**

**О СПРОВЕДЕНИМ АКТИВНОСТИМА У 2015.ГОДИНИ**

У складу са усвојеним **Планом активности за 2015. годину**  спроводиле су се активности и покретале иницијативе у оквирима препознатих и дефинисаних кључних области од којих директно зависи побољшање положаја жена и унапређивање родне равноправности у граду Панчеву. То је област запошљавања, образовања, здравља, насиља над женама, учешћа жена у креирању политика и у доношењу одлука у свим областима друштвеног, јавног и политичког деловања, културног живота, удруживања али и у склопу јавног информисања и јавног мњења.

* У складу са потребама и захтевима удружења жена из насељених места дата је подршка и посредовало се у добијању простора у насељеним местима за рад и окупљање њихових чланица. Поред тога чланице Савета су учествовале на сеоским и осталим манифестацијама женског стваралаштва. Као и већ низ година уназад и ове године је уз подршку Савета из буџета града обезбеђен превоз удружењима жена које чувају и негују традицију и својим рукотворинама су представљале град Панчево на **VII Сајму женског стваралштва одржаном у Бачкој паланци.**
* Током 2014. године **Савет за родну равноправност** и **Центар за подршку женама из Кикинде** су реализовали пројекат **„Ка унапређењу услуга за жене у граду Панчеву“**. Тема пројекта била је родна анализа социјалних услуга које се финансирају из буџета Града Панчева. У пројектне активности је био укључен Савет за родну равноправност као и локалне организације цивилног друштва. У склопу пројекта је урађена и препорука за унапређење постојећих и успостављање нових услуга, посебно оних намењених рањивим групама жена.
* **Резултати пројекта** и препоруке за даље активности на локалном нивоу представљени су на јавном скупу у Градској управ, **25.фебруара 2015.** У представљању пројекта учествовала је и Сузана Јовановић, чланица Градског већа задужена за подручје рада, запошљавања и социјалне политике. Пројекат је финансирао Завод за равноправност полова а суфинансирао Покрајински секретаријат за привреду, запошљавање и равноправност полова.
* На позив **Женске парламентарне мреже АП Војводине** и **Сталне конференције градова и општина**, чланице Савета су **04.фебруара.2015** учествовале на представљању **модела Закона о родној равноправности**, који је припремила радна група Заштитника грађана, и на представљању **Резолуције 1325: женско лице мира и безбедности,** у Скупштини АП Војводине, **11.маја 2015.године**.
* **15. септембра 2015**. у сарадњи са **Академијом женског предузетништва из Бачког Петровца** у оквиру пројекта **„Жене у политици за жене у бизнису**“ одржан је округли сто са темом **„Град одговоран према пословној заједници“ - Примери добре праксе из области родно – одговорног локалног економског развоја Града Панчева.** На догађају на коме је учествовала и Јелена Батинић, чланица градског већа задужена за привреду, приватно предузетништво и инвестиције представљене су и предузетнице из Панчева. Три представнице Града Панчева учествовале су на **Академији лидерства и управљања политичком кампањом** која је организована у оквиру пројекта „Жене у политици за жене у бизнису“ у трајању од шест дана. Циљ Академије је био унапређење лидерских потенцијала и капацитета за 15 изабраних жена из пет војвођанских општина и градова – Бачки Петровац, Кикинда, Панчево, Шид и Житиште. Намењена је садашњим и будућим политичаркама, предузетницама и женама из невладиног сектора.
* **03. новембра. 2015**. у **Народној скупштини је одржана** **III национална Конференција Женске парламетрарне мреже** за одборнице из локалних самоуправа где су активно учествовале и чланице Савета.
* **21.децембра.2015.** је у Градској управи одржан је округли сто на тему: **Положај деце са сметњама у развоју у резиденцијалним установама у образовном систему**. Реализован је у сарадњи са Иницијативом за права особа са менталним инвалидидтетом МДРИ-С, Иницијативом за инклузију ВеликиМали, Повереником за за заштиту равноправности а уз подршку Европске уније и Фондације за отворено друштво.

**Обележeни су значајни датуми** који промовишу историјске, културне и остале важне догађаје за достизање равноправности и успостављање једнаких могућности, као што су:

**08. март Међународни дан жена**, предавањем и разговором у Јабуци на позив секције жене КУД-а „Илинден“. Том приликом се разговарало о здравим навикама у исхрани са др. Дубравком Николовски из Завода за јавно здравље.

**15. октобар Међународни дан жена на селу** који је одржан у Бачкој паланци - VII Сајам стваралашта жена са села

**25. новембар Међународни дан против насиља над женама** –чланице Савета су учествовале у кампањама које су организовале политичарке у оквиру својих политичких партија и страначкох организација жена у граду Панчеву

**03. децембар Међународни дан особа са инвалидитетом** је по други пут обележен у граду Панчеву на иницијативу Савета за родну равноправост и Радио Панчева, емисије „И ми смо ту“ која је посвећена маргинализованим групама. Одржавање овог догађаја подржано је од стране Градске управе и градоначелника Саше Павлова који је учествовао у догађају. Медијски покровитељ је била ТВ Панчево д.о. а у организацији догађаја су учествовали: Друштво за помоћ ментално недовољно развијеним особама-МНРО, Удружење оболелих од мултиплесклерозе „Јужни Банат“ Панчево, Међуопштинска организација глувих и наглувих Панчево, Удружење дистрофичара јужнобанатског округа, Међуопштинска организација савеза слепих Србије-Панчево, Удружење параплегичара Јужног Баната, удружење које окупља пацијенте из психијатријске болнице „Зрак наде“ и Учитељско панчевачко друштво са изложбом радова деце и родитеља „Различити – а исти“.

**10. децембар Међународни дан људских права** је обележен у малој сали Градске управе. Одржане се пројекције три филма којима је основна тема живот особа са инвалидитетом. Филмови су приказани и награђени на Филмском фестивалу „Ухвати са мном овај дан!/Ухвати филм“, фестивал је међународног карактера и одржан је по 13. пут у Културном центру Новог Сада а у реализацији Креативно афирмативне организације –Парнас.

Посебно треба истаћи учествовање Савета за родну равноправност и **Одељења за одбрану и ванредне ситуације,** као партнера у реализацији пројекта **„Родна равноправност и ванредне ситуације”** који је спроводио **Покрајински заштитник грађана-Омбудсман.** Циљ пројекта је био да се повећају знање и капацитети локалних самоуправа и удружења грађана (пре свега женских организација цивилног друштва и удружења жена) за укључивање родне перспективе у документа и програме који се односе на ванредне ситуације и на одрживи развој уопште. Овим пројектом тежи се и повећању степена учешћа жена у процесима креирања докумената и доношења аката локалне самоуправе, као и промовисања родне равноправности и недискриминаторног поступања у процесима који се покрећу ради смањења ризика од катастрофа. Кроз пројекат су се анализирае локалне прилике и креирали предлози за унапређење стања у секторима ванредних ситуација, политика одрживог развоја и родне равноправности. Град Панчево је био пример добре праксе тиме што је Савет за родну равноправост, Одељење за одбрану и ванредне ситуације и Црвени крст Панчево креирао модел поступања и укључивања жена у ванредне ситуације.

Представница Савета за родну равноправост је учествовала у радној групи за Рекреацију и спорт за све, у процесу израде Програма развоја спорта у граду Панчеву за период од 2015. до 2018. године и тиме је ово први стратешки документ Града који укључује родне политике у своје стратешке планове и циљеве.

Подсећања ради, Савет за родну равноправност Скупштине града Панчева је на својој седници одржаној 31.01.2013.године, усвојио Закључак IV и тиме, у складу са позитивним законским прописима, одредбама Статута града Панчева, као и у складу са Одлуком о равноправности полова, покренуо иницијативу за израду Нацрта акционог плана града Панчева за побољшање положаја жена и унапређивање родне равноправности за период 2014-2016. С тим у вези Савет је, у сарадњи са Женском мировном групом из Панчева, учествовао у реализацији пројекта „Пут ка родној равноправости у граду Панчеву“ како би се помогао процес израде Нацрта акционог плана града Панчева за побољшање положаја жена и унапређивање родне равноправности. Документ је завршен и усвојен од стране Скупштине града, у новембру 2015.године.

Као допринос ангажовања Савета за родну равноправност потребно је истаћи чињеницу да је за реализацију активности Савета за 2016. годину и спровођење мера из Акционог плана града Панчева за побољшање положаја жена и унапређивање родне равноправности, по први пут издвојено укупно 500.000 динара из буџета града Панчева.

Поред тога потребно је назначити да су издвојена средства у висини од 1.000.000 динара за подстицање женског предузетништва кроз конкурс који ће у 2016. години расписати Секретаријат за привреду и економски развој.

Савет је током 2015 године одржао укупно девет (9) седница на којима је учествовала већина чланица, тиме су седнице увек имале кворум и потребан број чланица за одлучивање, што је и резултирало добро организованим и спроведеним активностима које су биле планиране за 2015.годину.

 **Савет за родну равноправност Скупштине града**

 ***Милица Тодоровић, председница***

***1. Сандра Божић, заменица председнице***

***2. Бранка Петровић, чланица***

***3. Драгана Поповић, чланица***

***4. Славица Вабрик, чланица***

***5. Видана Думитру, чланица***

***6. Милка Бајић, чланица***

***7. Борка Жунић, чланица***

***8. Марија Стоицов, чланица***